《韩退之蓝田丞厅记所谓雁鹜者相承以为吏每切》
宋代·徐侨

退之作文自天巧，读者未免加人私。
纸尾连衔行雁鹜，同僚翻作刻木期。
句读中分肯趣短，一辈抱睨何多为。
自唐及今袭讹舛，文公有神应点嗤。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。